Diaes eo skrivañ un huanadenn, ha kas dre c'herioù an holl sterioù hag arlivioù a c'hell bezañ en unan. Peurliesañ e vezan laouen war ar pemdeiz, ha e teu din tu mat an traoù hep kaout re a strivoù da ober. Alese marteze ar c'hantadoù a c'hoarioù -erioù a vez ganin bemdez (null holl, dre vras), fent a zo da gavout e pep lec'h, ha soñjal a ra din e c'heller c'hoarzhin diwar goust pep tra. Ar pezh am dalc'h em sav, ar pezh am laka da vont, ma eoul-mein, ma gremm eo ar fent-se, gellout disoñjal pegen brein e c'hell ar bed bezañ a-wechoù ha gwelet kentoc'h holl e duoù mat. Hogen un orin a zo d'ar gremm se ivez, ar pezh a sav e ziazez, a zo simant houarnet e vogerioù; ar spi. Hep ar spi e yelo an traoù da vat bepred, e vo gwelloc'h an traoù ne yeont ket, ar spi e vo bravoc'h ar bed daoust da bep-tra, hep ar spi se n'hellan ket kenderc'hel.